पत्तनमतिट्टा. केरल के 800 साल पुराने सबरीमाला मंदिर में 10 साल की बच्चियों से लेकर 50 साल की महिलाओं के प्रवेश को लेकर विवाद जारी है। सुप्रीम कोर्ट ने हर उम्र की महिलाओं को प्रवेश देने को कहा है, लेकिन स्थानीय लोग इसके पक्ष में नहीं हैं। शुक्रवार को दो महिलाएं मंदिर में प्रवेश का इतिहास रचने से तब चूक गईं, जब प्रदर्शनकारियों ने उन्हें 500 मीटर दूर रोक दिया। दोनों महिलाओं को 150 जवानों की सुरक्षा और आईजी के नेतृत्व में हेलमेट पहनाकर मंदिर ले जाया जा रहा था, लेकिन तेज विरोध के चलते उन्हें लौटना पड़ा।